**Puuilo** on vuonna 1982 perustettu suomalainen myymäläketju, joka myy tee-se-itse-tuotteita, kuten työkaluja, tuotteita rakentamiseen sekä sähkö- ja lvi-tarvikkeita. Lisäksi Puuilo myy puutarhatarvikkeita, autotarvikkeita, kodintarvikkeita, lemmikkituotteita ja vapaa-ajan tuotteita. Puuiloissa on myös pieni elintarvikevalikoima. Tuotevalikoimassa on noin 30 000 tuotetta. Maaliskuussa 2024 Puuilolla oli 44 myymälää eri puolilla Suomea. Lisäksi Puuilolla on verkkokauppa. 

Puuilon liikevaihto oli tammikuussa 2024 päättyneellä tilikaudella 338,4 miljoonaa euroa, kun vuotta aiemmin liikevaihto oli 296,4 miljoonaa euroa.. Työntekijöitä vuonna 2024 Puuilolla oli 1200 ja noin 850 kokoaikaiseksi muutettuna. Yhtiön kasvu on ollut nopeaa.

Puuilo on noussut yhdeksi Suomen halpakauppamarkkinan johtavista toimijoista sen menestyvän myymäläkonseptinsa ansiosta ja yhtiö on liikevaihdolla mitattuna yksi Suomen suurimmista käyttötavaroihin keskittyvistä myymäläketjuista.

Historia
--------

Ennen vähittäiskauppaan siirtymistä Puuilo oli Puolangalla toimiva puusepänverstas. Yritys myi perustaja Markku Tuomaalan isän sivutyönään valmistamia puisia lasten leikkikaluja sekä matkamuistoesineitä, josta myös yrityksen nimi on lähtöisin. Yhtiön alkuaikoina kauppaa tehtiin kylien ja kaupunkien toreilla myymällä pienrautatavaraa asiakkaille kuudesta vanhasta linja-autosta, jotka kulkivat pitkin Suomea aina Lappia myöten. Ensimmäinen Puuilon myymälä avattiin Kajaaniin vuonna 1998.

Puuilo-bussitPuuilo-bussit
Vuonna 2011 pääomasijoitusyhtiö Sentica Partners hankki omistukseensa 55 % Puuilo Oy:n osakekannasta. Tavoitteena oli luoda Puuilolle paremmat mahdollisuudet liiketoiminnan kasvattamiseen. Vuonna 2015 Sentica Partners myi omistuksensa Adelis Equity Partnersille. Puuilon avainhenkilöt jatkoivat yhtiön merkittävinä omistajina.

Listautuminen pörssiin
----------------------

Puuilo listautui kesäkuussa 2021 Helsingin pörssin päälistalle. Osakeanti ylimerkittiin moninkertaisesti. Listautumisessa Puuilo sai yli 33 000 uutta omistajaa. Listautumisen arvoksi muodostui noin 274 Meur, joka sisälsi noin 30 Meur osakeannin. Vuoden 2023 alussa omistajia oli noin 37 000 ja noin 30 % osakkeista oli kotitalouksilla ja yksityishenkilöillä.

Tavaratalot
-----------

Puuilo Laajalahti (Espoo) kuvattuna ulkoapäinPuuilo Espoo (Laajalahti)
Puuilon työkaluvalikoimaaPuuilon työkaluvalikoimaa
Puuilon puutarhatyökaluja Espoon Laajalahden myymälässäPuuilon puutarhatyökaluja
Puuilon eläintarvikevalikoimaa. Kuvassa hevostarvikkeitaPuuilon eläintarvikevalikoimaa. Kuvassa hevostarvikkeita
Puuilolla on tavaratalot seuraavilla paikkakunnilla:

* Espoo, Laajalahti
* Helsinki, Itäkeskus
* Helsinki, Konala
* Hyvinkää
* Hämeenlinna
* Imatra
* Joensuu
* Jyväskylä
* Järvenpää
* Kaarina, Piispanristi
* Kajaani
* Kerava
* Kokkola
* Kotka
* Kouvola, Kuusankoski
* Kuopio
* Lahti
* Lappeenranta
* Lempäälä
* Lieto
* Mikkeli
* Nokia
* Nummela
* Oulu, Rusko
* Oulu, Vasaraperä
* Pori
* Porvoo
* Raahe, Pattijoki
* Raisio
* Rauma
* Riihimäki
* Rovaniemi
* Salo, Halikko
* Sastamala
* Seinäjoki
* Tampere, Lielahti
* Tampere, Turtola
* Tornio
* Tuusula
* Vaasa
* Vantaa, Porttipuisto
* Vantaa, Varisto
* Vantaa, Veromies
* Ylöjärvi

Mainonta
--------

Puuilo on tunnettu omaleimaisesta mainonnastaan ja se on palkittu monilla alan palkinnoilla. Vuonna 2020 Puuilon "Morjensta Pöytään" voitti Kaiku-radiomainoskilpailussa kilpailun musa/jingle-kategorian. Vuoden 2021 Kaiku-radiomainoskilpailussa Puuilo voitti vuoden parhaan radiomainoksen palkinnon Grand Prix:n "Morjensta Pörssiin!" -radiomainoksella, joka oli osa Puuilon listautumiskampanjaa. Myös Puuilon taktiset radiomainokset palkittiin tuotteet kategoriassa saman vuoden kilpailussa. "Morjensta Pörssiin!" palkittiin myös Grafian Vuoden Huiput 2021 luovan suunnittelun kilpailussa Kultahuipulla. "Morjensta Pörssiin!" on palkittu myös kansainvälisesti International Sound Awardseissa.

Lähteet
-------

* 

### Viitteet

1. ↑
2. ↑
3. ↑
4. ↑  Suurimmat osakkeenomistajat
5. ↑  Tavaratalot - Puuilo Puuilo. Viitattu 23.3.2020.

Aiheesta muualla
----------------

* Puuilo Oyj
* Puuilon myymälät